Det har været småt med fremmødet i retten for den 44-årige Henrik Kalmer, der er tiltalt i en større sag om svindel for 36 millioner kroner.

Onsdag klokken ni var der lagt op til, at den 44-årige, som har drevet redningstjeneste i blandt andet Middelfart, endelig skulle udtale sig. Men før retsmødets start gjorde han det klart, at han ikke har mere at sige.

Desuden har den tiltalte i retten forklaret, at han har smerter og brug for lægehjælp. Efter en kortere pause, hvor forsvarer Claus Bonnez talte i telefon med lægevagt og praktiserende læger for at skaffe smertestillende piller, valgte den 44-årige at forlade retssalen.